|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/** |
|  | **(protokols Nr.;.p)** |

**Par Galgauskas pagasta dzīvokļa īpašuma “Veiši” - 1 atsavināšanu**

Izskatīts **[…]**, 2024.gada 31.jūlija iesniegums (Gulbenes novada pašvaldībā saņemts 2024.gada 31.jūlijā un reģistrēts ar Nr. GND/5.13.2/24/1560-V), kurā lūgts atsavināt izīrēto dzīvokļa īpašumu “Veiši” – 1, Galgauskas pagasts, Gulbenes novads, kadastra numurs 5056 900 0010.

Administratīvā procesa likuma 55.panta 1.punkts nosaka, ka administratīvo lietu iestādē ierosina uz iesnieguma pamata.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Publiskas personas mantas atsavināšanas likuma 5.panta pirmā daļa citstarp nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija.

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 11.5.apakšpunkts nosaka, ka pēc atsavināšanas ierosinājuma un šo noteikumu 4., 5. un 6. punktā minēto dokumentu saņemšanas, ņemot vērā šajos noteikumos minētos nosacījumus, atvasinātas publiskas personas lēmējinstitūcija, bet likumā noteiktajos gadījumos – tās noteikta iestāde vai amatpersona pieņem lēmumu par attiecīgās atvasinātās publiskās personas nekustamā īpašuma nodošanu atsavināšanai vai par pamatotu atsavināšanas ierosinājuma atteikumu.

Gulbenes novada pašvaldība, izvērtējot dzīvokļa īpašuma “Veiši” – 1, Galgauska, Galgauskas pagasts, Gulbenes novads, lietas faktiskos apstākļus un dokumentāciju attiecībā uz […], dzīvokļa īres tiesībām, konstatēja:

* Gulbenes novada pašvaldības dome 2017.gada 28.decembrī pieņēma lēmumu (protokols Nr. 17; 1.§; 2.p.), ar kuru nolēma reģistrēt […], (tagad […]) Gulbenes novada dzīvokļu jautājumu risināšanas 1.reģistrā, 2.grupā ar kārtas nr.113;
* Atbilstoši Gulbenes novada pašvaldības domes 2015.gada 30.aprīļa saistošo noteikumu Nr.11 “Par pašvaldības palīdzību dzīvokļu jautājumu risināšanā Gulbenes novadā” 10.1. apakšpunktam pašvaldībā tiek izveidots un kārtots palīdzības reģistrs – pašvaldības piederošās vai tās nomātās dzīvojamās telpas izīrēšana (reģistrs Nr.1) (saistošie noteikumi zaudēja spēku 23.04.2020.);
* Gulbenes novada pašvaldības dome 2018.gada 22.februārī pieņēma lēmumu (protokols Nr. 3; 2.§; 1.p.), ar kuru nolēma izīrēt […], četristabu dzīvokli “Veiši”-1, Galgauskas pagasts, Gulbenes novads, un noņemt […]no pašvaldības palīdzības dzīvokļu jautājumu risināšanas 1.reģistra, 2.grupas;
* 2018.gada 1.martā starp Gulbenes novada pašvaldības iestādi Gulbenes novada Galgauskas pagasta pārvaldi, reģ. Nr. 40900015446, un […], noslēgts dzīvojamās telpas īres līgums Nr. GA/9p.5/18/36, par dzīvokļa īpašumu “Veiši” – 1, Galgauskas pagasts, Gulbenes novads;
* 2023.gada 20.martā starp Gulbenes novada pašvaldības iestādi Gulbenes novada Galgauskas pagasta pārvaldi, reģ. Nr. 40900015446, un […], noslēgts dzīvojamās telpas īres līgums Nr. GA/9.5/23/6, par dzīvokļa īpašumu “Veiši” – 1, Galgauskas pagasts, Gulbenes novads.

Publiskas personas mantas atsavināšanas likuma 4.panta ceturtās daļas 5. punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma [45.pantā](https://likumi.lv/ta/id/68490#p45) noteiktajā kārtībā.

2002.gada 1. janvārī stājās spēkā likums “Par palīdzību dzīvokļa jautājumu risināšanā”, kas nosaka, ka palīdzības reģistrs iekārtojams katrā pašvaldībā, kurā ir personas, kas vēlas un ir tiesīgas saņemt palīdzību. Viens no palīdzības veidiem – pašvaldībai piederošā vai tās nomātās dzīvojamās telpas izīrēšana. Iepriekš minētā likuma 20.pants nosaka, ka šajā likumā paredzētajos gadījumos un noteiktajā kārtībā izīrētās dzīvojamās telpas netiek nodotas privatizācijai, tās nevar iegūt īpašumā līdz dzīvojamās mājas privatizācijai un tās nav pārdodamas vai citādi atsavināmas dzīvojamo telpu īrniekiem vai citām personām.

Saskaņā ar Pašvaldību likuma 73.panta pirmo daļu pašvaldības manta izmantojama pašvaldības administratīvās teritorijas iedzīvotāju interesēs atbilstoši pašvaldības kompetencei, gan nododot to publiskā lietošanā, gan veidojot iestādes, gan dibinot kapitālsabiedrības vai iegūstot dalību kapitālsabiedrībās.

Ņemot vērā to, ka […], deklarētā dzīvesvieta: “Veiši” – 1, Galgauskas pagasts, Gulbenes novads, LV-4428, bija reģistrēts Gulbenes novada domes dzīvokļu jautājumu risināšanas reģistrā, un dzīvokļa īpašums “Veiši” – 1, Galgauskas pagasts, Gulbenes novads, viņam ir izīrēts, Gulbenes novada pašvaldībai likuma “Par palīdzību dzīvokļa jautājumu risināšanā” noteiktajā kārtībā sniedzot palīdzību dzīvokļu jautājumu risināšanā, secināms, ka dzīvokļa īpašums “Veiši” – 1, Galgauskas pagasts, Gulbenes novads, kadastra numurs 5056 900 0010, nevar tikt nodots privatizācijai, to nevar iegūt īpašumā līdz dzīvojamās mājas privatizācijai un tas nav pārdodams vai citādi atsavināms dzīvojamo telpu īrniekiem vai citām personām.

Ievērojot iepriekš minēto, secināms, ka […], neatbilst nevienai Publiskas personas mantas atsavināšanas likumā noteiktajai personu kategorijai, kuras ir tiesīgas ierosināt publiskas personas īpašuma atsavināšanu un nav atzīstams par atsavināšanas ierosinātāju Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” izpratnē.

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 8.3.apakšpunktā noteikts, ka atsavināšanas ierosinājumu atsaka izskatīt, ja atsavināšanas ierosinājumu iesniegusi persona, kura nav atsavināšanas ierosinātāja.

Pamatojoties uz Pašvaldību likuma 10.panta pirmās daļas 16.punktu, 73.panta pirmo daļu, Publiskas personas mantas atsavināšanas likuma 5.panta pirmo daļu, likuma “Par palīdzību dzīvokļa jautājumu risināšanā” 20.pantu, Pašvaldību likuma 73.panta pirmo daļu, Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 8.3. un 10.5. apakšpunktu, Administratīvā procesa likuma 55.panta 1.punktu, 70.panta pirmo un otro daļu, 76.panta otro daļu un 79.panta pirmo daļu, un Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – 1 (Intars Liepiņš), "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATTEIKT […], nodot atsavināšanai Gulbenes novada pašvaldībai piederošo dzīvokļa īpašumu “Veiši” – 1, Galgauskas pagasts, Gulbenes novads, LV – 4428, kadastra numurs 5056 900 0010.

2. Lēmuma izrakstu nosūtīt: […].

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 8.panta otro daļu paziņots kā vienkāršs pasta sūtījums, uzskatāms par paziņotu astotajā dienā no dienas, kad tas iestādē reģistrēts kā nosūtāmais dokuments)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A. Caunītis